CELEX: 32017R0420
Language: hr
Date: 2017-03-09 00:00:00
Title: Provedbena uredba Komisije (EU) 2017/420 оd 9. ožujka 2017. o odobrenju pripravka timijanova ulja, sintetičkog ulja zvjezdolikog anisa i praha iz kore sapunovca kao dodatka hrani za tovne piliće, piliće uzgajane za nesenje te manje značajne ptičje vrste za tov i za nesenje (nositelj odobrenja Delacon Biotechink GmbH) (Tekst značajan za EGP. )

10.3.2017   
               
               
                  HR
               
               
                  Službeni list Europske unije
               
               
                  L 64/7
               
            PROVEDBENA UREDBA KOMISIJE (EU) 2017/420
      оd 9. ožujka 2017.
      o odobrenju pripravka timijanova ulja, sintetičkog ulja zvjezdolikog anisa i praha iz kore sapunovca kao dodatka hrani za tovne piliće, piliće uzgajane za nesenje te manje značajne ptičje vrste za tov i za nesenje (nositelj odobrenja Delacon Biotechink GmbH)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:
      
                  (1)
               
               
                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
               
            
                  (2)
               
               
                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka timijanova ulja, sintetičkog ulja zvjezdolikog anisa i praha iz kore sapunovca kao dodatka hrani za tovne piliće, piliće uzgajane za nesenje te manje značajne ptičje vrste za tov i za nesenje. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
               
            
                  (3)
               
               
                  Zahtjev se odnosi na odobrenje pripravka timijanova ulja, sintetičkog ulja zvjezdolikog anisa i praha iz kore sapunovca kao dodatka hrani za tovne piliće, piliće uzgajane za nesenje te manje značajne ptičje vrste za tov i za nesenje te njegovo razvrstavanje u kategoriju dodataka „zootehnički dodaci”.
               
            
                  (4)
               
               
                  Europska agencija za sigurnost hrane („Agencija”) u svojem je mišljenju od 4. prosinca 2015. (2) zaključila da pripravak timijanova ulja, sintetičkog ulja zvjezdolikog anisa i praha iz kore sapunovca u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Agencija je zaključila i da se njime mogu poboljšati obilježja tovnih pilića. Prema Agenciji taj se zaključak može primijeniti i na piliće uzgajane za nesenje te na sve manje značajne vrste peradi za tov i za nesenje. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
               
            
                  (5)
               
               
                  Procjena pripravka timijanova ulja, sintetičkog ulja zvjezdolikog anisa i praha iz kore sapunovca pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u Prilogu ovoj Uredbi.
               
            
                  (6)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje podložno uvjetima utvrđenima u Prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 9. ožujka 2017.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 268, 18.10.2003., str. 29.
      
      
         (2)  EFSA Journal 2016.;14(7):4351.
      
         PRILOG
         
                     Identifikacijski broj dodatka hrani za životinje
                  
                  
                     Naziv nositelja odobrenja
                  
                  
                     Dodatak hrani za životinje
                  
                  
                     Sastav, kemijska formula, opis, analitička metoda
                  
                  
                     Vrsta ili kategorija životinje
                  
                  
                     Najviša dob
                  
                  
                     Najmanja količina
                  
                  
                     Najveća količina
                  
                  
                     Ostale odredbe
                  
                  
                     Datum isteka valjanosti odobrenja
                  
               
                     mg dodatka/kg potpune krmne smjese s udjelom vlage od 12 %
                  
               
                     
                        Kategorija zootehničkih dodataka hrani za životinje. Funkcionalna skupina: ostali zootehnički dodaci (poboljšanje proizvodnih parametara).
                     
                  
               
                     4d15
                  
                  
                     Delacon Biotechnik GmbH
                  
                  
                     Timijanovo ulje, sintetičko ulje zvjezdolikog anisa i prah iz kore sapunovca
                  
                  
                     
                        Sastav dodatka hrani
                     
                     Pripravak esencijalnih mikroinkapsuliranih ulja timijana (Thymus vulgaris L.) (1) i sintetičkog zvjezdolikog anisa (2): ≥ 74 mg/g,
                     Prah iz kore sapunovca (Quillaja saponaria) ≥ 200 mg/g
                     Saponini ≤ 23 mg/g
                     Kruto stanje
                     
                        Karakteristike aktivnih tvari
                     
                     Timijanovo ulje: timol 2-4 mg/g
                     Ulje zvjezdolikog anisa (proizvedeno kemijskom sintezom): (trans i cis)-anetol 40-50 mg/g
                     Prah iz kore sapunovca (Quillaja saponaria) ≥ 200 mg/g
                     
                        Analitičke metode
                         (3)
                     
                     Kvantifikacija timola u dodatku hrani za životinje, premiksima i hrani za životinje: plinska kromatografija – spektrometrija masa (GC/MS)
                  
                  
                     Pilići za tov
                     Pilići uzgajani za nesenje
                     Manje značajne ptičje vrste za tov i za nesenje
                  
                  
                     —
                  
                  
                     150
                  
                  
                     150
                  
                  
                     
                                 1.
                              
                              
                                 U uputama za uporabu dodatka hrani i premiksa potrebno je navesti temperaturu skladištenja, rok valjanosti i stabilnost pri peletiranju.
                              
                           
                                 2.
                              
                              
                                 Za korisnike dodatka i premiksa subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili svesti na najmanju moguću mjeru, pri uporabi dodatka hrani za životinje i premiksa potrebno je nositi odgovarajuću osobnu zaštitnu opremu, uključujući zaštitu za dišne organe.
                              
                           
                  
                     30. ožujka 2027.
                  
               
            (1)  Kako je definirano u Europskoj farmakopeji Vijeća Europe (PhEur, 2005.)
         
            (2)  Mješavina čistih spojeva koji oponašaju profil prirodnog esencijalnog ulja zvjezdolikog anisa (bez estragola).
         
            (3)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports